ארנה פונטה נובה (בפורטוגזית: Arena Fonte Nove), הוא אצטדיון כדורגל השוכן בעיר סלבדור, בירת באהיה שבברזיל. ארנה פונטה נובה שימש כאחד מ-12 האצטדיונים שלקחו חלק באירוח משחקי מונדיאל 2014 שנערכו בברזיל. הוא גם נבחר לקחת חלק באירוח משחקי גביע הקונפדרציות 2013, וכן לאחד מארבעת האצטדיונים מחוץ לריו דה ז'ניירו אשר אירחו את משחקי הכדורגל באולימפיאדת 2016. כמו כן נערכים באצטדיון משחקי הקופה אמריקה 2019. האצטדיון מכיל כ-50,000 מקומות ישיבה, כאשר בטורנירי פיפ"א גדלה תכולת האצטדיון לכ-55,000 מקומות ישיבה על ידי הוספת יציע זמני.